N Á V R H

**ZMLUVA O IMPLEMENTÁCII SYSTÉMOV RIADENIA**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

**Objednávateľ**

obchodné meno: **TÜV SÜD Slovakia s.r.o.**

sídlo: Jašíkova 6, 821 03 Bratislava

zápis v obch. registri: Okresný súd Bratislava I, oddiel: Sro, vložka č.: 28235/B

dátum zápisu: 19. februára 2003

IČO: 35 852 216

IČ DPH: SK2020263674

bankové spojenie: UniCredit Bank Slovakia, a.s., č.ú. IBAN: SK15 1111 0000 0010 9250 9000, SWIFT: UNCRSKBX

konanie menom spoločnosti: Ing. Branislav Chmel, prokurista

(ďalej len „**Objednávateľ**“)

a

**Dodávateľ**

obchodné meno:

sídlo:

zápis v obch. registri:

dátum zápisu:

IČO:

IČ DPH:

bank. spojenie:

konanie menom spoločnosti:

**(ďalej „Dodávateľ“)**

(Objednávateľ a Dodávateľ ďalej len „**Zmluvné strany**“ alebo jednotlivo ako „**Zmluvná strana**“) uzatvárajú zmluvu o vybudovaní a implementácii systémov riadenia (ďalej len „**Zmluva**“) v nasledovnom znení:

**Preambula**

Táto zmluva je uzavretá na základe verejného obstarávania, ktoré uskutočnil Objednávateľ, ako výsledok zadávania podlimitnej zákazky postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) vyhláseného výzvou na predkladanie ponúk zverejnenou vo Vestníku verejného obstarávania č...........

**Článok I**

**PREDMET ZMLUVY**

1. Dodávateľ sa na základe tejto Zmluvy a za podmienok v nej stanovených zaväzuje pre Objednávateľa uskutočniť plnenie špecifikované v bode 1.2 tohto článku a Objednávateľ sa zaväzuje za plnenie podľa tejto Zmluvy zaplatiť Dodávateľovi cenu podľa tejto Zmluvy a to za podmienok uvedených v tejto Zmluve.

1.2 Predmetom plnenia podľa tejto Zmluvy je dodanie služieb spojených s implementáciou požiadaviek noriem ISO a požiadaviek odberateľov na systém riadenia  pre projekt Výskum bezpečnosti dopravných prostriedkov v súlade s medzinárodnými normami a platnou legislatívou, a to:

1. systému manažérstva kvality podľa požiadaviek normy ISO 9001:2015,
2. systému environmentálneho manažérstva podľa požiadaviek ISO 14001:2015,
3. systému manažérstva bezpečnosti a ochrany zdravia pri práci podľa požiadaviek ISO 45001:2018,
4. systému energetického manažérstva podľa požiadaviek ISO 50001:2011,
5. systému manažérstva bezpečnosti informácií podľa ISO/ICE  27001:2014
6. Všeobecné požiadavky na kompetentnosť skúšobných a kalibračných laboratórií podľa ISO/ICE 17025:2017
7. implementácie požiadaviek GDPR a zákona o ochrane osobných údajov (č. 18/2018 Z. z.)
8. plnenie požiadaviek pre certifikáciu TISAX - Trusted Information Security Assessment Exchange

**Článok II.**

**PRÁVA A POVINNOSTI ZMLUVNÝCH STRÁN**

1. Dodávateľ sa zaväzuje vykonať úvodnú analýzu súčasného stavu systému riadenia Objednávateľa vo vzťahu k požiadavkám noriem ISO a legislatívnym požiadavkám. Výstupom analýzy bude Správa z analýzy, ktorej obsahom bude:
2. súčasná úroveň plnenia jednotlivých bodov noriem,
3. identifikácia všetkých nedostatkov a slabých miest vzhľadom na požiadavky noriem,
4. návrh korekčných činností nevyhnutých na dosiahnutie zhody systémov manažérstva požiadavkami noriem ISO,
5. Dodávateľ sa zaväzuje spolupracovať pri riešení úloh vyplývajúcich z úvodnej analýzy poradenskou formou a poskytovať návrhy pre prípravu a spracovanie dokumentácie podľa noriem ISO.
6. Dodávateľ sa zaväzuje spolupracovať pri vypracovaní dokumentácie systémov manažérstva, a vytvoriť a zaviesť funkčné a efektívne systémy manažérstva, ktoré bude spĺňať požiadavky noriem ISO.
7. Dodávateľ sa zaväzuje vo forme interných previerok priebežne, počas celého obdobia implementácie systémov manažérstva monitorovať funkčnosť, overovať úroveň zavedených systémov a na zistené nezhody upozorňovať a navrhnúť nápravné opatrenia.
8. Dodávateľ sa zaväzuje vykonať interný audit, ktorého úlohou bude záverečné overenie funkčnosti zavedených systémov manažérstva tak, aby sa certifikáciou preukázala zhoda vybudovaných a implementovaných integrovaných manažérskych systémov s požiadavkami noriem ISO a požiadavkami akejkoľvek certifikačnej organizácie. Výstupom bude správa z Interného auditu.
9. Dodávateľ sa zaväzuje riadne a včas plniť všetky záväzky stanovené touto Zmluvou ako aj všetkými jej dodatkami, pokiaľ k tomu Objednávateľ vytvorí potrebné podmienky uvedené v bodoch 2.9 až 2.14 tohto článku.
10. Objednávateľ sa zaväzuje ku dňu podpisu tejto Zmluvy určiť a oznámiť Dodávateľovi zodpovednú/é osobu/y so zadefinovanými zodpovednosťami a právomocami potrebnými k vybudovaniu manažérskych systémov**.** Táto/tieto osoba/y prijíma/jú úlohy v súvislosti s vytváraním manažérskych systémov od Dodávateľa a je/sú zodpovedná/é za priebežné a bezodkladné zrealizovanie alebo zabezpečenie zrealizovania týchto úloh.
11. Objednávateľ sa zaväzuje umožniť Dodávateľovi oboznámiť sa so všetkými činnosťami a skutočnosťami významnými pre vybudovanie manažérskych systémov a poskytnúť Dodávateľovi všetky podklady potrebné pre riešenie jednotlivých úloh.
12. Objednávateľ sa zaväzuje zaistiť aktívnu účasť vrcholového vedenia a vybraných zamestnancov Objednávateľa, zodpovedných za realizáciu činností súvisiacich s predmetom tejto Zmluvy.
13. Objednávateľ sa zaväzuje riadne a včas plniť všetky úlohy, ktoré budú výsledkom priebežných rokovaní Objednávateľa a Dodávateľa za účelom naplnenia predmetu tejto Zmluvy.
14. Objednávateľ sa zaväzuje riadne a včas plniť záväzky vyplývajúce z ustanovení tejto Zmluvy a všetkých jej dodatkov.
15. Objednávateľ sa zaväzuje zabezpečiť bezpodmienečnú a aktívnu účasť určených zamestnancov/osôb na školeniach v dohodnutých termínoch.
16. Zmluvné strany sú povinné informovať druhú Zmluvnú stranu o všetkých skutočnostiach, ktoré sú alebo môžu byť dôležité pre riadne plnenie predmetu tejto Zmluvy.
17. Kontaktnými osobami oprávnenými na komunikáciu týkajúcu sa predmetu tejto Zmluvy sú

za Objednávateľa: Ing. Branislav Chmel, prokurista

za Dodávateľa: .............................................

Zmluvná strana môže zmeniť svoju kontaktnú osobu písomným oznámením doručeným druhej Zmluvnej strane.

2.15 Dodávateľ určuje nasledovných subdodávateľov, ktorých bude využívať pri plnení tejto zmluvy:

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a   
 dátum narodenia:

* 1. Dodávateľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v bode 2.15 o ktoromkoľvek subdodávateľovi uvedenom v bode 2.5. tohto článku dohody a to písomnou formou najneskôr do 15 dní odo dňa uskutočnenia zmeny. Zároveň je Dodávateľ povinný oznámiť objednávateľovi telefonické a emailové kontakty na zodpovedných pracovníkov najneskôr do 15 dní odo dňa podpisu zmluvy a následne do 15 dní odo dňa uskutočnenia zmeny zodpovedných pracovníkov dodávateľa.
  2. Zmena subdodávateľa uvedeného v bode 2.15 tohto článku zmluvy za iného subdodávateľa a/alebo doplnenie nového subdodávateľa, je možná len na základe písomného oznámenia o návrhu na zmenu subdodávateľa a následného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa všetky údaje v zmysle bodu 2.15. tohto článku zmluvy. Nový subdodávateľ musí spĺňať všetky zákonné požiadavky a podmienky v zmysle platnej legislatívy a v súlade s článkom 2.1 tejto zmluvy. Z dôvodu zabezpečenia plynulého plnenia predmetu tejto dohody je dodávateľ oprávnený využívať nového navrhnutého subdodávateľa už odo dňa oznámenia o návrhu na zmenu subdodávateľa objednávateľovi. V prípade neschválenia nového subdodávateľa zo strany objednávateľa je dodávateľ povinný ihneď po doručení neschválenia ukončiť s týmto subdodávateľom spoluprácu a neumožniť mu plniť túto dohodu a objednávky.

**Článok III.**

**ODMENA A PLATOBNÉ PODMIENKY**

1. Zmluvné strany sa dohodli, že odmena Dodávateľa za predmet plnenia podľa tejto Zmluvy a na základe výsledku verejného obstarávania je stanovená nasledovne:

|  |  |  |
| --- | --- | --- |
| **Predmet plnenia** | **Termín** | **Odmena bez DPH** |
| 1. **etapa**   **Analýza údajov**  Vstupná analýza vo vzťahu k požiadavkám implementovaných noriem | Do 30.06.2019 |  |
| 1. **etapa rok**   **Realizácia**  Implementácia požiadaviek.  Vypracovanie poriadkov a smerníc spoločnosti   1. systému manažérstva kvality podľa požiadaviek normy ISO 9001:2015, 2. systému environmentálneho manažérstva podľa požiadaviek ISO 14001:2015, 3. systému manažérstva bezpečnosti a ochrany zdravia pri práci podľa požiadaviek ISO 45001:2018, 4. systému energetického manažérstva podľa požiadaviek ISO 50001:2011, 5. systému manažérstva bezpečnosti informácií podľa ISO/ICE  27001:2014 6. Všeobecné požiadavky na kompetentnosť skúšobných a kalibračných laboratórií podľa ISO/ICE 17025:2017 7. implementácie požiadaviek GDPR a zákona o ochrane osobných údajov (č. 18/2018 Z. z.) 8. Plnenie požiadaviek pre certifikáciu TISAX - Trusted Information Security Assessment Exchange | Do 31.12.2019 |  |
| 1. **Etapa udržiavanie systému riadenia**   Aktualizácia  poriadkov a smerníc spoločnosti  Vykonanie interného auditu  Príprava podkladov pre dozorné  orgány | **Do 31.12.2021** |  |
| **Odmena celkom** |  |  |

1. K odmene Dodávateľa bude pripočítaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov.
2. V odmene Dodávateľa sú zahrnuté všetky náklady Poskytovateľa spojené s vykonaním predmetu plnenia vrátane nákladov na dopravu a ubytovanie mimo Banskej Bystrice.
3. Odmena Dodávateľa bude fakturovaná jednotlivo, po ukončení každej časti uvedenej v bode 3.1 tohto článku.
4. Dodávateľ je oprávnený vystaviť faktúru ihneď po vykonaní každej časti uvedenej v bode 3.1 tohto článku.
5. Splatnosť faktúr vystavených Dodávateľom bude 14 dní odo dňa ich vystavenia.

**Článok IV.**

**TERMÍNY A MIESTO PLNENIA**

1. Dodávateľ sa zaväzuje vykonávať konzultácie priebežne, pokiaľ nenastane okolnosť podľa tejto Zmluvy, ktorá by mala vplyv na plnenie povinností podľa tejto Zmluvy.
2. Objednávateľ je povinný počínať si tak, aby Dodávateľ mohol zhotoviť celý predmet plnenia najneskôr **do 31.12.2021**. Pokiaľ porušením povinnosti Objednávateľa k zhotoveniu predmetu plnenia nedôjde v uvedenom termíne, považuje sa predmet plnenia týmto dňom za hotový v plnom rozsahu a Dodávateľovi prináleží celá dohodnutá odmena.
3. Miestom plnenia sa rozumie sídlo, resp. prevádzka Objednávateľa.

**Článok V.**

**Kontrola, audit a overovanie na mieste**

* 1. Dodávateľ je povinný strpieť výkon kontroly (auditu) overovania súvisiaceho s poskytovanými službami kedykoľvek počas platnosti a účinnosti Zmluvy o NFP, a to oprávnenými osobami v zmysle príslušných článkov Všeobecných zmluvných podmienok k jednotlivým Zmluvám o poskytnutí nenávratného finančného príspevku a poskytnúť im všetku potrebnú a požadovanú súčinnosť.
  2. Pokiaľ niektorý predmet plnenia dodávateľa zabezpečuje subdodávateľským spôsobom, je povinný vo svojej subdodávateľskej zmluve dohodnúť právo kontroly obchodných dokumentov dodávateľa súvisiacich s realizáciou Projektov v rovnakom rozsahu, uvedenom v bode 5.1.

**Článok VI.**

**ZODPOVEDNOSŤ A SANKCIE**

* 1. Dodávateľ zodpovedá Objednávateľovi za škodu, ak by mu bola spôsobená porušením povinností Dodávateľa pri realizácii predmetu Zmluvy.
  2. Dodávateľ nezodpovedá za škody spôsobené vyššou mocou.
  3. Za podmienok stanovených touto Zmluvou Dodávateľ garantuje a zodpovedá za získanie certifikátov systémov podľa článku I. tejto Zmluvy od vybranej certifikačnej spoločnosti. V prípade neudelenia certifikátu z dôvodov na strane Dodávateľa, sa tento zaväzuje bezplatne odstrániť nedostatky brániace získaniu certifikátu. Objednávateľ je povinný poskytnúť Dodávateľovi potrebnú súčinnosť pri odstraňovaní nezhôd určených v správe.
  4. V prípade neudelenia certifikátu z dôvodov na strane Objednávateľa, sa Dodávateľ zaväzuje poskytnúť Objednávateľovi súčinnosť a poradenstvo pri odstraňovaní nezhôd určených v správe, za čo mu prináleží odmena vo výške 500,- Eur za každý aj začatý deň poskytnutého poradenstva. Dňom sa na tento účel rozumie 8 hodín.
  5. Pri nedodržaní času plnenia podľa článku IV. tejto Zmluvy je Objednávateľ oprávnený uplatňovať si u Dodávateľa zmluvnú pokutu vo výške 0,05 % z ceny nedodanej časti plnenia za každý aj začatý deň omeškania. Uvedené neplatí v prípade, ak čas plnenia nebude dodržaný z dôvodov na strane Objednávateľa, napr. z dôvodu zmien a/alebo presunutia vopred stanovených termínov stretnutí zodpovedných osôb, vrcholového vedenia a/alebo vybratých/určených zamestnancov s Dodávateľom alebo ich nedostatočného prístupu k naplneniu predmetu plnenia, pokiaľ na to Dodávateľ Objednávateľa upozorní. V takom prípade sa čas plnenia primerane predĺži.
  6. Dodávateľ nebude v omeškaní s plnením predmetu plnenia v prípade omeškania Objednávateľa s úhradou ktorejkoľvek platby podľa tejto Zmluvy a Dodávateľ je oprávnený prerušiť realizáciu predmetu plnenia podľa tejto Zmluvy, a to až do úhrady dlžnej sumy. O dobu omeškania sa predlžuje čas plnenia podľa tejto Zmluvy.
  7. V prípade ak v dôsledku porušenia povinností podľa tejto Zmluvy dôjde k zrušeniu vopred stanovených stretnutí, a to najmenej deň vopred ich plánovaným termínom, prináleží Dodávateľovi paušálny nárok na náhradu straty času vo výške 500,-Eur za každé zrušené stretnutie. Náhradu straty času vyfakturuje Dodávateľ Objednávateľovi v najbližšom fakturačnom termíne. O uplatnení nároku a dôvodoch Dodávateľ Objednávateľa bezodkladne upovedomí.
  8. V prípade, ak Objednávateľ zmarí plnenie predmetu plnenia podľa článku I. tejto Zmluvy, zaväzuje sa zaplatiť Dodávateľovi náhradu spočívajúcu v ušlom zisku vo výške 70 % hodnoty dovtedy nevyfakturovaných prác. Za zmarenie predmetu plnenia sa považuje prípad, kedy Dodávateľ odstúpi od Zmluvy v dôsledku nečinnosti Objednávateľa s plnením povinností podľa tejto Zmluvy, pokiaľ Dodávateľ Objednávateľa písomne upozorní na neplnenie zmluvných povinností (nečinnosť) a poskytne mu primeranú lehotu (najmenej 5 pracovných dní) na odstránenie nedostatkov.
  9. V prípade omeškania Objednávateľa s úhradou vystavených faktúr je Dodávateľ oprávnený účtovať zmluvnú pokutu vo výške 0,05 % z dlžnej sumy za každý deň omeškania. V prípade omeškania Objednávateľa s úhradou vystavenej faktúry, je Dodávateľ oprávnený prerušiť plnenie svojich zmluvných povinností až do úhrady vystavenej faktúry a súčasne neplynú lehoty Dodávateľa na plnenie vlastných zmluvných povinností.

**Článok VII.**

**Dôvernosť informáciÍ**

7.1 Dodávateľ je povinný zachovávať mlčanlivosť voči tretím stranám o všetkých skutočnostiach týkajúcich sa Objednávateľa, s ktorými sa v rámci predmetu plnenia tejto Zmluvy zoznámi. Akékoľvek podklady, ktoré Dodávateľ k svojej práci obdrží od Objednávateľa, nesmú byť bez súhlasu oprávneného zástupcu Objednávateľa kopírované, ani poskytované tretím stranám.

* 1. Nehmotné výsledky plnenia tejto Zmluvy, ktoré poskytne Dodávateľ Objednávateľovi, bude tento využívať iba pre vlastnú potrebu, prípadne pre potrebu svojho právneho nástupcu. Pre ich použitie na iné účely je potrebný písomný súhlas Dodávateľa. Objednávateľ sa zaväzuje vykonať všetky dostupné opatrenia, aby nedošlo ku kopírovaniu, rozširovaniu, sprístupňovaniu alebo inému konaniu, na základe ktorého by tretia osoba získala výsledky plnenia tejto Zmluvy a tieto využila resp. mohla využiť pre svoje potreby alebo potreby iných osôb. Uvedené sa nevzťahuje na osoby, ktorým sa výsledky plnenia tejto Zmluvy sprístupnia za účelom naplnenia tejto Zmluvy (napr. Certifikačnej spoločnosti).
  2. Všetky poznatky, dokumenty (v tlačenej a elektronickej forme), počítačové programy, ktoré vzniknú počas realizácie predmetu Zmluvy a ktoré nebudú jej predmetom, sú duševným majetkom vlastníctva Dodávateľa, pričom pre účely pri nakladaní s nimi je nutné sa riadiť bodom 6.2 tohto článku.
  3. Pri nedodržaní ustanovení bodu 7.2 a 7.3 Objednávateľ zaplatí Dodávateľovi zmluvnú pokutu vo výške 90 % z celkovej odmeny Dodávateľa, ktorú je povinný zaplatiť Dodávateľovi do 30 dní od zistenia skutočnosti a doručenia výzvy na jej úhradu.

**Článok VIII.**

**ZÁNIK ZMLUVY**

* 1. Zmluva môže byť ukončená písomnou dohodou oboch Zmluvných strán.
  2. Každá zo Zmluvných strán má právo v prípade podstatného porušenia tejto Zmluvy druhou stranou od Zmluvy písomne odstúpiť.
  3. Zmluvné strany sa dohodli, že za podstatné porušenie Zmluvy považujú:

1. opakované nedodržanie dohodnutých termínov realizácie predmetu Zmluvy zo strany Objednávateľa (zmarenie predmetu plnenia) alebo Dodávateľa,
2. nedodržanie termínu splatnosti vystavených faktúr,
3. neposkytnutie súčinnosti zo strany Objednávateľa v zmysle tejto Zmluvy.
   1. Dodávateľ má právo odstúpiť od Zmluvy v prípade, že Objednávateľ vstúpi do likvidácie, resp. je na jeho majetok vyhlásený konkurz.
   2. V prípade odstúpenia od Zmluvy niektorou zo Zmluvných strán, sa Objednávateľ zaväzuje uhradiť Dodávateľovi práce, ktoré boli realizované ku dňu doručenia písomného oznámenia o odstúpení od zmluvy druhej Zmluvnej strany. Vykonané práce Objednávateľ uhradí na základe vystavenej faktúry.
   3. Za deň, kedy niektorá zo Zmluvných strán odstúpila od Zmluvy, sa považuje deň, kedy bolo druhej Zmluvnej strane doručené odôvodnené písomné oznámenie o odstúpení od zmluvy.

**Článok IX.**

**ZÁVERČNÉ USTANOVENIA**

* 1. Táto Zmluva nadobúda platnosť a účinnosť dňom jej podpísania oboma Zmluvnými stranami stranami a zároveň akceptovaním výsledkov verejného obstarávania zo strany poskytovateľa pomoci (Ministerstvo hospodárstva Slovenskej republiky ako sprostredkovateľský orgán pre operačný program Výskum a inovácie (ďalej len „SO“ alebo ,,MH SR“) konajúci v zastúpení Ministerstva školstva, vedy, výskumu a športu Slovenskej republiky ako riadiaceho orgánu pre operačný program Výskum a inovácie. Ministerstvo hospodárstva koná v rámci tejto výzvy aj prostredníctvom Slovenskej inovačnej a energetickej agentúry, ďalej len ,,SIEA“) bez závad (administratívna kontrola postupov verejného obstarávania) v súlade so zmluvou o poskytnutí nenávratného finančného príspevku.
  2. Objednávateľ sa zaväzuje bezodkladne informovať Dodávateľa o výsledkoch administratívnej kontroly postupov verejného obstarávania. Nevyhnutným predpokladom výkonu kontroly postupov verejného obstarávania zo strany poskytovateľa prostriedkov, z ktorých je financovaná zákazka, je platná a účinná zmluva o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná SIEA, a príjemcom pomoci, ktorým je Objednávateľ, a to na základe jeho ŽoNFP predloženej v rámci výzvy na predkladanie ŽoNFP, kód OPVaIMH/ DP/2016/1.2.2-02, ktorá oprávňuje Objednávateľa na realizáciu projektu.
  3. Túto Zmluvu je možné meniť len písomnými číslovanými dodatkami podpísanými oboma Zmluvnými stranami.
  4. Vzťahy Zmluvných strán založené Zmluvou, ak ich Zmluva výslovne neupravuje, sa riadia príslušnými ustanoveniami Obchodného zákonníka a ostatných platných právnych predpisov Slovenskej republiky.
  5. Prípadná neplatnosť niektorej časti Zmluvy nemá vplyv na platnosť a účinnosť ostatných dojednaní. V prípade, že je niektorá časť Zmluvy neplatnou alebo sa neplatnou stane neskôr, použije sa na úpravu vzťahov Zmluvných strán zákonná úprava, ktorá je svojou povahou najbližšia úmyslu, sledovanému stranami pri uzatváraní Zmluvy.
  6. Táto Zmluva predstavuje jediný a úplný dohovor Zmluvných strán ohľadne predmetu tejto Zmluvy, pričom ako taká v celom rozsahu nahrádza všetky prípadné predchádzajúce ústne aj písomné dohovory Zmluvných strán ohľadne otázok dotýkajúcich sa predmetu tejto Zmluvy.
  7. Táto Zmluva je vyhotovená v dvoch rovnopisoch, z ktorých každá Zmluvná strana prevezme po jednom rovnopise.
  8. Zmluvné strany prehlasujú, že Zmluvu uzatvorili na základe ich slobodnej vôle, Zmluva nebola uzatvorená v tiesni za nápadne nevýhodných podmienok, zmluvné prejavy sú dostatočne zrozumiteľné, Zmluvu si prečítali, jej obsahu porozumeli a na znak súhlasu ju vlastnoručne podpísali.

V Bratislave, dňa ....................... v ........................., dňa .....................

**Objednávateľ: Dodávateľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_